
MINISTER GEOFFREY WEVER: 


A FIRMA UN ACUERDO HISTORICO CU N.V. ELMAR 


PA HACI UZO DI AUTONAN ELECTRICO DEN GOBIERNO POSIBEL 


COMUNIDAD ALERTA 


KIA MODELO RIO SHINISHI 
A LOS TIRO HERIDANDO 
HOBEN SERIAMENTE 


MINISTER ROCCO TJON: 


CUERPO POLICIAL DI ARUBA A 
RICIBI NAN VEHICULONAN NOBO 


OTMAR ODUBER 


TA CREANDO UN DUMP NOBO NA SER’I 
TEISHI Y FALTA DI MANEHO DI DESPERDICIO 
TA BIRANDO UN CRISIS PA SALUD 


Diaranson, 13 Maart 2024 
LOCAL 
2 
AWEMainta 


DIAMARS, 12 di maart 2024, den presencia di minister 
di Energia, Sr. Glenbert Croes, director di N.V. ELMAR, Sr. 
Anthony Irausquin, y directora di Departamento di Asuntonan 
Economico, Sra. Maria Dijkhoff-Pita, a tuma luga e firma- 
mento di un acuerdo historico entre e Minister di Asunto 
Economico, Sr. Geoffrey Wever, y N.V. ELMAR. 


Pa prome biaha N.V. ELMAR lo instala stacionnan di recarga 
vehiculonan electrico, riba propiedad priva pa un depar- 
tamento di gobierno, den e caso aki pa Departamento 
di Asuntonan Economico (“DEACI”) cu ta resorta bou di 
Minister Geoffrey Wever. E mandatario a expresa su gratitud 
na N.V. ELMAR pa nan compromiso y participacion valioso 
cu a resulta den accionnan concreto cu ta trece beneficio 
pa nos comunidad y nos medio ambiente. “Instalaccion di 
stacionnan di recarga autonan electrico ta e prome paso”, 
segun minister Wever. 


Parti di e vision di Minister Wever, ta cu lo reemplasa tur auto 
di gobierno pa uno electrico den futuro y asina contribui 
na sostenibilidad y eficiencia den e aparato gubernamental. 
Awo a cuminsa cu e proyecto piloto aki conhuntamente cu 
N.V. ELMAR, y proximamente e autonan di trabou di DEACI 


lo wordo reemplasa cu autonan electrico conoci como ‘EV’s’ 
(‘Electric Vehicles’). E paso aki lo resulta den un reduccion 
significativo den uzo di gasolin cu ta contribui grandemente 
na polucion di nos medio ambiente. E iniciativa aki ta parti 
di e esfuerso continuo di parti di ministerio pa promove 
sostenibilidad activamente y cu ta sirbi como ehempel con 
pa crea un Aruba mas sostenibel. 


N.V. ELMAR tin su servicio di EV ChargeUp; su red di cargado 
pa vehiculonan electrico rond di Aruba. N.V. ELMAR por 
medio di e acuerdo aki, lo facilita e instalacion di stacionnan 
di recarga pa autonan electrico, cual ta sirbi como un 
modelo cu lo por ser replica pa otronan den sector publico 
of priva, y asina yuda acelera e transicion pa un economia 
mas sostenibel, segun Minister Wever. 


“Mi ta hopi contento cu nos por anuncia e iniciativa aki awe, 
ya cu cada paso padilanti ta crucial den nos afan pa construi 
un futuro sostenibel pa nos yiunan. E ta pone e standard y 
e ehempel pa nos comunidad: cu tur hende mester tuma 
accion pa adapta y inclui sostenibilidad den nan bida diario. 
Mi ta spera cu otro departamentonan di gobierno copia e 
modelo aki,” Minister Wever a conclui. 


Minister Geoffrey Wever: 


A firma un acuerdo historico cu N.V. ELMAR 


Pa haci uzo di autonan electrico den gobierno posibel 

POLISNAN no tin mucho pa duna riba e caso di tiramento 
ayera diamars marduga, ora cu pa 1.28 na un cas den 
Mandolinstraat, un auto a pasa y los tiro riba un cas heri- 
dando un hoben di 17 aña seriamente pa despues bandona 
e sitio cu velocidad halto. 


Practicamente no tabatin testigo na e sitio cu por a mira 
algo cu por a facilita polisnan pa bay over na detencion di e 
persona aki, kende sin duda lo wordo persigui pa intento di 
asesinato y posesion di arma di candela. 


Loke si ta un informacion sumamente importante ta e hecho 
cu a reconoce e auto di ta un KIA RIO, color shinishi y a pesar 
cu no a logra di mira number di e auto, sin duda comunidad 
por duna un man den e investigacion aki. Cualkier persona 
rond di e isla cu conoce of a mira un auto KIA RIO color shin- 
ishi, avisa autoridadnan policial pa nan bay controla e auto, 
doño di e auto y asina cuminsa e proceso pa detene e tipo 
peligroso aki. 


Sea cu esun cu a tira tabata chauffeur di e auto y no tabatin 
mas persona y si tabatin mas hende den e auto, nan lo tin cu 
para responsabel di ta complice na un intento di asesinato 
y ta importante pa comunidad duna autoridadnan un man 
controla si den boso bario tin un auto KIA RIO color shin- 
ishi cu lo por ta pertenece na un of otro hoben of cualkier 
persona, avisa autoridadnan policial pa asina controla doño 
di e auto aki si e lo por ta responsabel pa herida un persona 
seriamente. 


ALARMANTE 
Uzo di arma di candela bou di hobennan aki na Aruba, a 
bira sumamente alarmante y aki AWEMainta por mustra 
cu den ultimo dos prome lunanan di aña 2024, Corte den 
Prome Instancia a trata un total di 10 caso pa uzo di arma 
di candela cu ta mustra seriedad di e situacion. 
Mas alarmante ta cu durante tratamento di e casonan aki ta 
bin sali afo cu ta un grupo di hobennan cu nan edad ta varia 
entre 19 pa 25 aña, algun di nan hobennan cu ainda ta bay 
scol. 


Bon trabou di autoridadnan policial durante di celebracion 
di carnaval sin duda a evita cu hobennan a subi caya cu arma 
di candela ya cu e control tabata hopi efectivo pero awor 


hunto cu Ministerio Publico, tin cu hinca un accion legal den 
otro, pa atende cu e gruponan cu ta conoci na polis cu nan 
lo por tin arma di candela den nan poder. 


No mester laga e gruponan aki hala rosea y un serie di 
accion pa simannan tras di otro, caminda polisnan ta sigui 
controla e gruponan aki cu ta conoci di ta violento y por ta 
cana arma, no laga nan sosega pa pensa maldad cu nan kier 
haci pero bay nan tras y haci nan bida imposibel. 


MAYORNAN 
Ta un hecho cu mayornan tambe di e hobennan aki tin 
cu controla nan yiunan kico nan ta haci pero un control 
constante na cas di e tiponan peligroso aki, tambe lo por 
pone presion riba e famia pa atende cu nan yiunan y si por 
nan mes entrega nan yiu cu tin arma di candela na autori- 
dadnan hudicial. 


E situacion ta totalmente for di man y no por sigui tolera un 
situacion caminda ta e gangnan aki ta dicidi si tin tranki- 
lidad den comunidad of no ya cu e problema di arma ya a 
yega tereno di varios scol rond Aruba caminda pa falta di 
control di personal di siguridad, tin casonan cu hobennan ta 
presenta cu arma na scol sin cu maestronan por haci algo. 


E ta un antesala pa un drama hopi serio den futuro si no tuma 
pasonan necesario mas pronto posibel ya cu tin hobennan 
cu no tin respet pa bida di otro y esey tin cu caba. 


Comunidad alerta 


KIA modelo RIO shinishi a los 
tiro heridando hoben seriamente 

Het Land Aruba is voornemens in het openbaar aan te besteden, het door de 
Tourism Product Enhancement Fund te financieren project: 


“Het verfraaien rondom bunker’s te Sero Colorado”. 


Volgens bestek DOW nr. 01 dj. 2023. 


Korte omschrijving van het werk: 
- Het freezen van een deel van de asfalt weg; 
- Het aanleggen van looppad met betonnen band en city line pavers rondom 
de bunker’s; 
- Het inrichten van een parkeerplaats met natuursteen belijning; 
- Het aanbrengen van groenvoorziening; 
- Het construeren van een betonnen muur t.b.v. een panel board. 


Uitvoeringstermijn: 35 werkbare werkdagen na datum van opdrachtbrief, incl. 
bestellingstijd. 


Het bestek is vanaf 13 maart 2024 verkrijgbaar bij DOW tegen betaling van Afl. 250,00. 
De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 13 maart 2024 te DOW bij het 
Secretariaat van de Directie. 


Inlichtingen worden verstrekt op 20 maart 2024 om 10.00 uur v.m. te DOW. 
De Nota van Inlichtingen wordt vastgesteld op 27 maart 2024. 
De openbare aanbesteding vindt plaats op 10 april 2024 om 11.00 uur v.m. 
op het kantoor van de directeur van de Dienst Openbare Werken. 


De inschrijver moet bij zijn inschrijving de volgende vereisten overleggen: 
1. Bewijs van inschrijving in het register van de Kamer van Koophandel van Aruba. 
(niet ouder dan 6 maanden). 
2. Bereidheidverklaring tot het instellen van een bankgarantie of borg. 
3. De staat van eenheidsprijzen voor verrekening van meer- en minderwerken. 
4. Een lijst van in te schakelen onderaannemers. 
5. Overige vereisten opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


DIAMARS merdia, conhuntamente cu Cuerpo Policial di Aruba, Minister 
di Husticia y Asuntonan Social sr. Rocco Tjon a haci entrega di e vehic- 
ulonan nobo pa Cuerpo Policial. Un pabien na henter e ekipo di Cuerpo 
Policial, Yrausquin & Sons y Ministerio di Husticia y Asuntonan Social cu a 
lidera e proyecto aki. 


Cuerpo Policial t’ey pa garantisa siguridad. Recien ainda, un investigacion 
a mustra con criminalidad a baha y cu Aruba ta e pais mas ‘safe’ den nos 
region. Pa logra esaki Ministerio di Husticia y Asuntonan Social ta inverti 
den tres pilar. Na prome luga, ta percura pa e organisacion ta uno dinamico 
pa por combati criminalidad, p’esey tin un reorganisacion andando. Na di 
dos luga ta crea condicionnan di trabou adecuado, p’esey diferente reno- 
bacion a tuma luga y edificionan nobo a wordo adkiri pa Cuerpo Policial. 


Por ultimo, e di tres pilar cu ta inverti den dje ta percura pa cumpra mate- 
rialnan pa e Agentenan Policial por eherce nan trabou. Asina a inverti den 
proyecto di camara, radar, portofoons, ICT, bulletproofvests y computers. 


Awe nan ta haya nan fleta nobo pa por brinda un bon servicio na nos 
comunidad pero na mes momento garantisa nan propio siguridad mucho 
mas miho. 
Danki na tur e Agentenan cu a participa den e rondanan di consulta, danki 
pa boso aporte y feedback pa cu e escogencia di e vehiculonan aki. 


Minister Rocco Tjon: 


Cuerpo Policial di Aruba a ricibi nan vehiculonan nobo 


Diaranson, 13 Maart 2024 
AWEMainta 
LOCAL 
5 


Diaranson, 13 Maart 2024 
LOCAL 
6 
AWEMainta 


OTMAR Oduber di Nos Pais a inicia dialuna anochi cu e 
programa ‘Nos Realidad’ cu lo pasa tur siman live via Power FM, 
Diario TV y pagina di Facebook ‘Nos Pais’ y ‘Nos Realidad Cla 
Y Raspa’. El a scoge e forma aki pa comunica cu pueblo pa asina por 


scucha nan opinion, comentario of critica tambe, den un forma habri 
y pa cual nan por subi e Facebook page y trece nan punto di bista 
dilanti. Unico cu Otmar a pidi pa por fabor keda cu e respet necesario. 
El a realisa e prome programa dilanti entrada di RWZI, unda a trata 


entre otro e tema di e falta di maneho pa loke ta trata e planta 
aki como tambe e falta di maneho di desperdicio en general na 
Aruba, cual a bira parti di Nos Realidad. 
Dump a wordo cera algun tempo atras, a haci intento pa convence 


comunidad cu tin algo bon sosodiendo, pero lamentablemente 
añanan ta pasa y n’e momentonan aki e la bira un crisis. Tin prac- 
ticamente 21 miembro di Parlamento cu no ta papia riba dje pa 
pueblo compronde e situacion den cual Aruba ta den dje. Ta trata 
di un situacion peligroso unda tin peliger pa salud humano, y esaki 


no ta di awe, sino for di 5 pa 6 aña pasa ora a haci rapportnan 
entre otro uno di PAHO y e Integrated Waste Management na 
Aruba, traha pa profesionalnan na Aruba y na nivel nacional cu 
representantenan di sector publico y priva. 


E tempo aya ora Otmar Oduber tabatin e honor di tabata minister 


encarga cu e area aki, a tuma e decision cu mester atende cu e 
topico di maneho di sushi rapidamente. Despues di esaki, e mes 


como minister, a yega na un acuerdo cu Ecogas pa den un tempo 
corto por a percura pa tin un solucion pa evita cu sushi sigui 
bay riba dump. Pero awe, casi 6 aña despues, ainda no tin un 
cambio pa un solucion cu lo mester a dura un maximo di 2 pa 3 
aña, segun e rapport y pa cual a yega n’e acuerdo cu Ecogas. E 
compania aki tabatin e mashinnan necesario pa por a cera e sushi 
y dere na Ser’i Teishi unda cu lo por tabatin e capacidad, segun 


expertonan, pa un periodo di 2 pa 3 aña. Mientras tanto, 6 aña a 
pasa caba y ainda ta derando sushi eynan, luga cu no ta adecua 
mas, a surpasa e haltura y awe ta birando un dump nobo, cual 


no tabata e idea y esaki, simplemente pasobra no kier a continua 
cu e fasenan di termino medio y largo cu tabatin stipula den e 
rapport. 
No a continua cu e plan pa bin cu un incinerator na Aruba, cual 
ta stipula den diferente rapport y ta wak esaki como e unico 


manera pa nos isla atende cu e maneho di sushi. Durante maneho 
di Otmar, a instala un incinerator chikito pa atende cu loke ta 
maneho di cadaver (bestianan morto), medical waste y sludge 
(desperdicio humano). Esaki a funciona, pero lamentablemente, 


segun informacion ricibi, e la ‘overburn’ debi cu e cantidad di 


sushi procesa tabata 3x mas hopi. 


Mester a busca diferente piesa y e la cuminsa funciona bek for 
di november/december aña pasa pero te dia di awe no ta den 
operacion pa motibo cu e minister encarga no percura pa tin un 


hindervergunning. Mientras tanto, tur e desperdicio humano y 
medical waste, ta parce di a wordo acumula den 5 pa 6 container, 
treciendo un peliger pa nos comunidad. “Unda Gobierno ta, unda 


Parlamento ta? Nan cu mester defende comunidad di Aruba no 
ta tende cu tin 5 pa 6 luna di desperdicio cu ta wordo warda den 
container, creando tur e peligernan cu por wordo crea. Peor ta cu 
parce cu tin intencion ta pa bay bek n’e manera cu tabata wordo 
haci antes sin e tubonan cu ta controla e huma cu ta sali, es decir, 
na un forma habri riba dump”. 


Otmar ta remarca. Mas ainda, tin un quotation pa bay bek n’e 
sistema bieu y kier cobra casi 180 mil Florin pa bay supuesta- 
mente kima e sludge aki den aire liber, siendo cu tin rapportnan 


devastador di DOW riba e procesamento aki. 


Otmar Oduber 


Ta creando un Dump nobo na Ser’i Teishi y falta di 
maneho di desperdicio ta birando un crisis pa salud 

DIALUNA a ser firma un Memorandum of Understanding (MoU) entre 
Universidad di Aruba, varios ministerionan di Aruba y Noord Nederlandse 
NHL Stenden University of Applied Sciences. Den cuadro di esaki sr. Jacco 
Vroegop, Presidente di Hunta Directiva di Horacio Oduber Hospital (HOH) 
a tene un reunion awe cu entre otro Marc Otto, miembro di e College di 
Bestuur di NHL Stenden. Pues un paso sumamente constructivo a ser haci 
akinan pa loke ta colaboracion entre NHL Stenden y HOH. 


Den e proximo periodo lo bay investiga e posibilidad pa tur dos organ- 
isacion sostene otro den loke ta brinda luga pa practica stage den “minor 
fase HBO-verpleegkunde, pero tambe brinda e educacion di enfermeria 
riba nivel di HBO. Ademas, tambe a papia riba otro terenonan di trabou 
den hospital di Aruba cu tambe nan por brinda opleiding manera riba 
tereno di IT. Calidad y habilidad ta esencial den esaki y lo ta e enfoke 
principal den e colaboracion y tambe e cursonan ofreci. Importante ta 
cu hunto nos ta traha pa pone Aruba y HOH riba mapa, paso banda di 
ta un isla bunita, tin un bon ambiente di trabou unda por eleva conoce- 
mento y crece pa medio di desafionan. Ta importante tambe pa hunto 
cu otro partnernan riba e isla logra aumenta e porcentahe di studian- 
tenan Arubiano cu ta gradua ora nan bay Hulanda, hunto cu un aumento 
di e porcentahe di hendenan cu ta bolbe nan isla despues di nan estudio. 
Femke Beeren representante di NHL na Aruba, hunto cu Cathleen Hernandez 
y Elvira Oehlers di HOH lo ta bay traha hunto den e proximo periodo pa 
crea e caminda pa exito. Tin un expectativa positivo pa loke ta e diferente 
combersacionnan cu ta bay continua den e siguiente periodo, unda lo ta 
envolvi ademas di e Minister di Enseñansa di Aruba, tambe e Minister di 
Enseñansa di Hulanda. 


Reunion fructifero entre HOH cu NHL 
Stenden University of Applied Sciences 

DURANTE programa ‘Nos Realidad’ di Plataforma Nos Pais, Otmar Oduber a 


presenta un carta di DOW caminda cu un suma di casi ¼ miyon Florin lo keda 
gasta cada pasa un luna pa supuestamente mata e holo cu tin den e area di 
RWZI banda di hotelnan cu ta vies y grave p’e ser humano. 


Lamentablemente e no ta funciona, tur hende ta reclama p’e holo, tanto local 


como turista. Mientras tanto ta purba tira santo den wowo di pueblo cu un 
bioaugmentation cu ta costa casi ¼ miyon Florin y cu supuestamente mester 
tapa e holo. 


Ta papia riba solucionnan, di bin cu cobransanan di $20 riba turistanan pa atende 
cu e situacion di RWZI y un otro $15 pa privatisa Directie Luchtvaart, pero no ta 
tende riba ningun rapport cu ta bay wordo traha. 
Menos mal e cobransa di $35 a wordo para, y Otmar ta spera cu e wordo elimina, 


pasobra esaki ta significa cu pa cada turista cu drenta Aruba, prome cu nan por 
bebe algo ya caba nan mester paga na entrada $35 adicional pa persona, inde- 


No tin maneho, ni rapport of destaho publico pa RWZI 
Pero ya ta papia di cuminsa cobra 


pendiente di e tempo cu nan lo ta na Aruba. Esaki 
simplemente pasobra no tin un maneho. 


“Esaki no kiermen cu ta contra privatisacion di 
RWZI, al contrario, nos tambe ta na fabor di dje, 
hasta a purba haci’e y a cuminsa prepara e tempo 
ey, sea pa e wordo hinca den un NV nobo di gobi- 
erno, bou Utilities. Importante ta pa e privatisacion 
wordo haci na un manera transparente. E tempo 


ey a bisa cu mester inverti proximamente 48 miyon 
Florin, pero awe gobierno y minister ta papia di riba 


200 miyon cu mester wordo inverti, pero ningun 
hende sa pakico. Ningun hende ta mira un rapport, 
un destaho publico. Gruponan serio a manda 
oferta pa gobierno, pero no a tende nada, siendo 
cu nan a manda oferta 8 pa 10 luna pasa, pero 
mientras tanto ta tende cu ya caba kier cuminsa 
cobra, kier pasa ley y hinc’e den man di Utilities”, 


Otmar Oduber ta cuestiona. 
E planta di RWZI a wordo traha tanto aña atras pa 


maneha un nivel di awa hopi mas abou di loke e 
ta manehando awor aki. Pa duna un ehempel, si e 
awa mester draai 24 ora pa e nivelnan di bacteria 
baha p’e no ta un peliger p’e awa bay den Bubali 
plas (ni lama), awe e ta draai solamente 6 ora debi 
na e volumen di awa cu tin, kiermen cu e awa ta 


saliendo cu tur e desperdicio y bacterianan cu tin 
den dje p’e plas y despues pa lama. Efecto di esaki 
ta cu entre otro, tur nos coralnan den e area aki ta 
practicamente inexistente, segun un rapport traha 


na 2019 ‘Coral Reefs Baseline Study for Aruba’. 

DIALUNA 11 di maart 2024 tabata 
tin un encuentro entre representan- 
tenan di Stenden University hunto cu 
minister Endy Croes y Minister Geoffrey 
Wever. 


E Ministerio di Asuntonan Economico 
y e Ministerio di Educacion a uni forsa 
cu e universidad pa lansa un programa 
di intercambio di studiante universi- 
tario for di Hulanda. E Memorandum 
di Entendemento (MoU), ta traha e 
caminda pa studiantenan di Stenden 
University bin biba y studia na Aruba. 


“Nos ta buscando pa duna mas bida 
na nos centro di ciudad, y cu un inter- 
cambio di studiantenan manera esun 
aki, nos centro ta bira un luga unda 
educacion 
y 
diferente 
cultura 
ta 
encontra y convivi,” Minister Geoffrey 
Wever a menciona, sperando cu esaki 
lo yuda mas aun trece mas movecion y 
energia den curason di Oranjestad. 


Gobierno di Aruba recientemente a inicia 
e proceso pa transforma e ex-edificio di 
Ministerio Publico (OM) den Oranjestad 
den un compleho di apartamento pa 
studiante, como parti di diferente inici- 
ativanan di Minister Wever pa revit- 


alisa e centro di Oranjestad. Parti di e 
vision di Minister Geoffrey Wever ta pa 
mas hende cuminsa biba den centro di 
Oranjestad y pa edificionan bandona 


wordo renoba, specialmente cu destino 
pa studiante. “Nos kier trece mas hende 
biba den centro, e MoU ta a reitera e 
vision aki”. 


Ministernan Endy Croes y Geoffrey Wever a firma MOU cu Stenden University 


Diaranson, 13 Maart 2024 
DEPORTE 
10 
AWEMainta 


UN rivalidad cu a bin ta creciendo ultimo aña nan a skirbi un 
otro capitulo diadomingo ultimo, caminda cu den un wega 
di “halto voltage” e soldad nan di Sabana Liber, SC United 
ta gana e Hulk nan di Bubali cu score di 2-1 y asina extende 
nan racha na 3 victoria. 


Cu e victoria aki SC United ta acumula un total di 9 punto y ta 
bira e principal persiguido di Unistars cu ta puntero invicto. 
Bubali ta bin di un victoria minimo di 1-0 riba e Cayman 
nan di Rooi Afo y tawata empata den punto cu SC United 
na 6 punto. Pues un wega di suma importancia pa ambos 
team. Un prome tempo bastante balans ta wak ambos team 
buscando e gol pero sin por probecha di e ocasion nan cu 
a presenta. E prome tempo ta bay aden cu e wega tabla sin 
gol. Pa di dos tempo ambos team ta pone nan pieza nan den 
movecion. Tanto entrenado di SC United Fernando Tromp 
ta haci dos cambio y ta manda su internacional Hulandes 
Oliver Engelen y Miguel Suarez “ El Chino” pa asina purba 
trece mas control den medio Campo. 


Di su banda coach di Bubali, Geoland Panthoflet tambe ta haci 
cambio y ta manda Raully Wiersma den bolante buscando 
mas profundidad. E cambio nan di SC United ta surti efecto 
mesora y e team ta cuminsa controla e wega y pone presion 
riba e gol di Bubali. Ta na di 63 minuut Micheal Molinares 
di SC United ta haya un bunita oportunidad y sin basila ta 
pone e bala den net pa haci e wega 1-0. Despues di e gol aki 
Bubali ta manera lanta for di soño y ta cuminsa hunga un 
wega mas agresivo y ta bin logra e empate na di 70 minuut 
ora cu riba un corner “El Tren” Arron Stamper ta kop den gol 
pa empata e wega na 1 gol. Esaki a haci e wega mas intere- 
sante cu 20 minuut pa bay, ambos oncena buscando e gol 
di bay ariba, pero ta SC United cu na di 83 minuut ta score 


nan di dos gol pa medio di Oliver Engelen cu un tremendo 
disparo ta manda SC United ariba 2-1. Despues di e gol aki, 
e soldaatnan di Sabana Liber ta hala faha mara determina 
pa bay cas cu e 3 punto nan. Asina mes Bubali ta haya varios 
oportunidad pero e falta di contudencia di su delantero nan 
ta haci cu e team di Hulk ta keda cortico y ta cay venci. 


E soldaat nan di SC United ta biniendo di menos pa mas y 
apesar di a sinti falta di su maximo artillero, Antonio Fauwcett 
ta logra fabrica un victoria importante y ta consolida e team 
na di dos luga cu 9 punto. Pa e Hulk nan di Bubali, esaki 
ta nan di dos derota den e prome 4 wega nan y ta keda cu 
su 6 punto nan. A pesar di e derota e team di Hulk ta keda 
wanta duro na e tercer luga pero empata cu e Indian nan 
di Caquetio cu tambe tin 6 punto. Bubali tin cu recupera 
rapido di e wega aki y cuminsa pensa riba nan siguiente 
wega cu ta un compromiso serio contra e submarin blauw di 
Pos Chiquito Unistars dia 25 di Maart pa 9or di anochi den 
compleho deportivo Frans Figaroa. E Hulk nan di Bubali ta 
yega e wega aki cu obligacion di gana, esta si nan kier sigui 
den e lucha pa e prome luga. 


Di otro banda e soldadnan di Sabana Liber ta cera e prome 
buelta dia 26 Maart pa 8or di anochi contra e Benjamin nan 
di Santa Cruz, Atlantico Deportivo. Un victoria pa e team di 
SC United lo duna nan un total di 12 punto y lo garantisa 
segundo luga den e prome buelta. Un invitacion na e fanati- 
cada di S.C. United pa 26 di Maart yega Compleho Deportivo 
Frans Figarao pa bin apoya e soldaatnan di Sabana Liber cu 
lo ta buscando di extende nan racha di victoria. Un invita- 
cion ta bay na e fanaticada di Noord pa yega stadion tanto 
25 como 26 di Maart pa apoya e dos nan di Noord cu ta brin- 
gando pa bolbe bek Division di Honor. 


D E P O R T E 


Futbol Copa Honor Plata 


S.C. United ta gana Bubali y ta consolida su mes na di dos luga 

E Diablo Rojo nan di Sereo Janchi no solamente a Sali di e 
sombra nan pero ta poniendo tur hende para straight cu 
nan tercer victoria sigui. E punto nan ta pisa dobel ya cu 
ta contra un rival Directo. E muchanan di Angochi a bin ta 
ocupa e tercer luga pa un tempo pero esey a yega na su fin 
diadomingo ora cu Jong Aruba ta gana nan cu score di 5-2 
y ta bumb nan pa di cuatro luga. 


Ta di dos wega sigui cu Sportboys ta permiti un gol tempran. 
Jong Aruba ta tuma bentaha na di prome minuut a yuda pa 
un auto gol di Julio Dirksz cu den un confusion ta pone e 
bala den su mesun gol. Justin Wever, e referencia principal 
di e Diablo Rojo nan ta score na di 23 minuut pa haci e wega 
2-0. Prome cu half time bay aden, e cabay di mil batallas, 
Rundolf “Dolfito” Jacobs ta haci e wega 3-0 pa duna Jong 
Aruba un bentaha comodo. Segundo mitad ta cuminsa cu un 
Jong Aruba manteniendo e intensidad y siguiendo poniendo 
presion riba e gol di Sportboys. 


Jhon Alexis Mesa ta haci e wega 4-0 na di 47 minuut. Tur 
cos tawata mustra un “done deal” pa e Diablo Rojo nan 
pero Sportboys no ta entrega y apoya pa su fanaticada ta 
bin corta bentaha na di 60 minuut por medio di Jose Galvis 
Billiardo. E gola aki a manera duna e mucha nan di Angochi 
un di dos rosea, pero Harold Gonzales “el numero 10” na 
di 77 minuut ta corta tur e aire aki bek cu e di 5 gol di Jong 
Aruba. Despues di e gol aki Jong Aruba a baha pia di e trot 
y Sport boys a sigui pusha bay dilanti pero su reaction ta 
yega laat. 


Jarick Mackay ta score e di dos gol di Sportboys na di 87 
minuut. Sportboys ta sigui presiona pero Tempo no a duna 
pa mas y asina Jong Aruba ta bay cu e victoria cu e score 
di 5-2. Un victoria importante pa e Diablo Rojo nan di Sereo 
Janchi cu ta yega 9 punto faltando un fecha mas pa termina e 
prome buelta. Nan siguiente compromiso ta contra e Furioso 
nan di Atletico Santa Fe cu ta bay ta un berdadero prueba pa 
e Diablo Rojo nan. E wega ta programa pa dia 24 di Maart pa 
6 or di atardi den Compleho Deportivo Frans Figaroa. 


Pa Sportboys esaki ta un pildo cu nan mester guli lihe y 
prepara pa e siguiente wega. Sigur falta di concentracion 
a permiti Cu Jong Aruba por a score gol nan demasiado 
facil. Coach Ceasar Trimon ta trahando duro cu e team y 
ta mirando progreso, y si por logra organisa su liña nan 
miho, Sportboys por bin bek duro pa su siguiente wega cu 
ta contra nan bisiña e Pirata nan di Caravel. E wega aki lo 
tuma luga dia 24 di Maart pa 8or di anochi den Compleho 
Deportivo Frans Figaroa. Un invitacion ta bay n’e fanaticada 


di tanto Jong Aruba como Sportboys pa yega Frans Figaroa 
diadomingo 24 di Maart. Bin apoya bo team pasobra aki tur 
wega ta un final. 


Futbol Copa Honor Plata 


Jong Aruba ta gana Sportboys y ta pone tur hende para straight 

WEEKEND proximo Papaya Ranch ta organisa su Torneo Himno y 


Bandera di ‘bolas criollas’ cu un participacion di 65 ekipo total. Cu 
gran aprecio Papaya Ranch ta rindi honor na sr. Pedro Gonçalves 
miho conoci como Perucho, arimador di ekipo Los Compadres y 
doño di su negoshi Caribbean Store. Pa Perucho su gran dedica- 
cion y amor pa bolas criollas pa mas di 20 aña, Papaya Ranch ta 


dedica e torneo aki na su persona. 


Diadomingo 17 maart 2024 pa 9:45 mainta lo tuma inicio di Torneo 
Himno y Bandera di bolas criollas na Papaya Ranch unda sr. Perucho 


lo saca prome bola. Despues weganan di infantil, hubenil, damas 
y cabayeros lo sigui durante dia te cu 8:00 di anochi. Diadomingo 
18 maart 2024 pa 10:00 mainta lo tin canto di Himno y hisamento 
di Bandera pa despues ekiponan sigui bataya pa asina atardi tin e 
gran final pa haya resultado di Campeon, Sub-Campeon, 3er y 4to 


luga den cada categoria. Tambe lo tin premio pa Mihor Boche y 
Mihor Arime den cada categoria. Pa culmina e torneo lo tin ambi- 
ente musical di Shine Music Aruba desde 5:00 atardi, bin baila y 


gosa! Papaya Ranch ta invita henter pueblo di Aruba pa bin duna 
honor y aprecio na sr. Perucho. Tambe bin apoya nos ekiponan 
di bolas criollas y pasa dia cu famia y disfruta di un bar bon surti 
y cushina crioyo crioyo! Ban hunto celebra nos Dia Nacional y 
engrandece bolas criollas y deporte di Aruba en general. 


Papaya Ranch ta rindi honor 
na sr. Perucho Gonçalves 

BUCUTI & Tara Beach Resort, Aruba lo bay paga 
su luz pa conmemora “Earth Hour 2024”. E resort 
lo bin hunto cu un comunidad mundial riba 23 di 


maart for di 8.30pm pa 9.30pm. E accion aki t’ey 
pa brinda atencion na e cambio cu lo mester wordo 
haci pa combati cambio climatico. Huespednan di 
Bucuti & Tara lo haya e oportunidad pa participa 
den “E ora mas grandi pa mundo”, cu diferente 


actividad cu e resort a prepara. 
Participacion anticipa mas 
grandi den historia di e evento 
E prome Earth Hour a cuminsa na 2007 y awo 
ta conoci como e iniciativa cu ta haci tur partici- 


pante paga tur luz. E evento ta simbolisa un apoyo 
pa e bienestar di nos planeta. Cu participante di 


mas di 190 paisnan, e organisacion ta manda un 
mensahe rond di mundo cu cada ora y minuut ta 
conta. Cada aña mas hende ta participa, asina mas 
hende ta realisa e efecto cu e evento aki tin riba e 
salud di nos planeta. E organisacion di Earth Hour 
ta informa cu esaki ta e prome generacion cu tin 
e solucion y posibilidad pa haci e cambio nece- 


sario pa mehora nos medio ambiente. E tambe 
t’e delaster generacion cu mester pone accion, 
prome cu no por mas. 


E resort ta brinda su huespednan 
un oportunidad pa participa 
• Stargazing Experience. Huespednan ta wordo 
invita pa sinta riba nos bunita Eagle Beach dilanti 
di nos shelo yena cu strea. Cu un team di experto 


di Space and Nature Aruba Foundation, cual 
ta reconoci door di UNESCO y e International 
Astromical Union. E organisacion lo brinda ayudo 
pa asina tur hende presente por haya un exper- 


encia pa wak nos bunita strea cu un telescop. 


E prome y unico hotel den Caribe certifica como Carbon 
Neutral lo participa den “E ora cu por cambia mundo” 


(The evening’s forecast images are located in the Dropbox folder below in the 
Images section) 
• Un cena consciente. Chef Alexander Powell hunto cu su team di experto ta 
creando un experiencia culinario cu lo honra nos planeta. Tur plato lo wordo 


prepara uzando menos energia posibel y cero gas. E menu lo consisti di ingredi- 
entenan fresco y tur producto cu por wordo produci localmente. E evento aki lo 
tuma luga na e ocean-front restaurant di Bucuti & Tara Beach Resort: Elements 
Restaurant. 


• Meditation pa crea conexion. E sesion di meditation lo wordo dirigi door di 
e instructor conoci como, Shanti. Su filosofia, “We are enlightened beings of 
nature”. Esaki lo ta un experiencia special pa e huespednan di meditation cu lo 
enfoca riba crea un conexion cu nos medio ambiente. 
• Pelicula bou strea. Huespednan por relaha riba e lounge chairs di e resort na su 


private outdoor movie venue. Lo por mira un pelicula, pa inspira & siña over di 
nos planeta. Esaki lo wordo brinda solamente uzando energia solar. 


Bucuti & Tara Beach Resort ta invita tur compania of persona pa participa den e 
evento aki, pa representa Aruba den un iniciativa pa mehora nos mundo. Doño y 


CEO di Bucuti & Tara ta comparti, “E no ta costa nada pa participa den un evento 
cu por yuda nos conscientisa nos mes over di un topico cu juist lo costa nos tur 
cos.” 


Bishita nos website bucuti.com pa siña mas. 

DURANTE e dianan di 13 pa 16 di februari a tuma luga un curso di 
‘Schematherapie’ pa diferente psikiatra y psicologo di Respaldo. E curso 
a wordo duna door di drs. Willem Barents y drs. Wilfried Ekkers. Tur dos 
docente procedente di Hulanda ta ‘klinisch psycholoog’ y ‘psychothera- 
peut’ experencia. 


E docente Willem Barents tin un gran experiencia den duna ‘schema- 
therapie’ na personanan cu problema di personalidad, mientras docente 
Wilfried Ekkers ta traha na Parnassia como ‘manager zorg’ den e departa- 
mento di adiccion. Pronto Wilfried Ekkers lo forma parti di e directiva di e 
‘Vereneiging voor schematherapie’ na Hulanda. 


E importancia di duna e curso aki na Aruba ta pasobra e forma di terapia 
aki ta uno hopi efectivo pa personanan cu den transcurso di nan bida 
tabatin experiencia traumatico cual ta duna problema durante nan desa- 
royo. E tipo di terapia aki ta yuda hopi na procesa e traumanan causa y ta 
yuda e persona funciona miho den sociedad. 


E docentenan tabata hopi honra di por a duna e curso aki na Aruba. Nan 
ta indica di ta hopi orguyoso di e nivel halto di e cursistanan como tambe 
nan participacion activo durante e curso. 


Na Respaldo ya caba tin profesionalnan cu sa traha cu ‘schematherapie’ y 
awo danki na e curso aki tin hopi mas profesional cu por duna e forma di 


Recientemente diferente psikiatra y psicologo 
di Respaldo a tuma curso di ‘Schematherapie’ 


terapia importante aki. 
Respaldo ta invita comunidad di Aruba pa 
bishita nan pagina di Facebook unda por mira 
un entrevista completo cu ‘kinderpsychiater’ 
y ‘systeemtherapeut’ Ushi Moreta splicando 
mas di e curso aki. 


Rumbo pa un organisacion di salud mental 
specialisa profesional y sostenible pa un 
Aruba mentalmente sano. 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


MINISTER 
di 
Asuntonan 
Economico, 
Comunicacion 
y 
Desaroyo Sostenibel ta anuncia e 
prijsnan nobo di benta di combus- 
tibel entrante 13 maart 2024. 


Gasoline unleaded-premium: 
255,6 cen p/ltr. (+ 10,2 cen) 


Diesel LS: 
236,4 cen p/ltr. (+ 8,6 cen) 


Kerosin: 
215,8 cen p/ltr. (+ 5,7 cen) 


E prijsnan ta inclui BBO/BAZV/BAVP 


Cambio den prijs di productonan petrolero 13 maart 2024 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DEN colaboracion cu Ministerio encarga cu Sector Primario, 
a planta un hardin di alimentacion na Mon Plaisir Basisschool 
diasabra cu a pasa 9 di maart 2024. Maestro, studiante y 
boluntario nan a uni forsa for di 7’or di mainta te cu 1’or di 
merdia den un esfuerso conhunto pa trece Aruba un paso 
mas cerca di siguridad di alimentacion. 


Esaki ta den cuadro di e proyecto di agroforesteria na scolnan 
basico unda e meta ta pa inculca importancia di agricul- 
tura sostenibel den e siguiente generacion. Hunto a planta 
varios tipo di fruta y berdura, no solamente como cultivo, 
pero como simbolonan di un acercamento educativo nobo 
pa siguridad di alimentacion, aprecio pa nos medio ambi- 
ente y respet pa naturalesa. 


Pa medio di tayer, e iniciativa ta guia maestronan con pa 
mantene y integra e hardin di alimentacion den e curiculo 
di scol, creando espacio pa nos muchanan y maestronan 
expande nan conocemento. 


Durante e proyecto pa scol basico a reconoce cu ta impor- 
tante pa inverti den nos maestronan tambe, ya cu nan ta 
pone e base di aprendisahe pa nos muchanan y sigur di 
inspiracion. Diasabra 16 di maart tin un otro dia di planta- 
mento planea na Instituto Pedagogico Arubano (IPA). E dia 
aki ta coincidi cu Aruba Doet, un recordatorio di e forsa di 
comunidad y e importancia di esfuerso colectivo pa e bien- 
estar di nos pais. 


E frutanan di e proyecto ya ta visibel. Dedicacion di e comu- 
nidad escolar ta demostra e esfuerso incansabel di bolun- 
tarionan, y e apoyo di partnernan di e proyecto, esta Santa 
Rosa y Living Soil. 


Minister Ursell Arends, encarga cu sector primario, ta 
expresa su profundo orguyo y gratitud pa cada uno cu a 
aporta na e proyecto den un manera of otro. Ta extende un 
invitacion na tur miembro di nos comunidad pa participa. 
Asina colaborando pa cultiva un futuro unda nos muchanan 
ta crece consciente di e loke nos mes por produci aki na 
Aruba. 
“Laga nos uni forsa y siña nos muchanan cu cada simia 
planta ta un paso pa un futuro mas autosuficiente. E hardin 
di alimentacion na scolnan ta mas cu un proyecto; e ta un 
iniciativa pa prepara e caminda pa un futuro unda sostenibi- 
lidad, nutricion y educacion ta bay man den man.” – Minister 
Ursell Arends. 


Minister Ursell Arends: 


Proyecto di Agroforesteria na Basisschool ta Sembrando Simia di Cambio 

DIALUNA mainta, durante un conferencia di prensa di Gobierno di Aruba, 
Minister di Husticia y Asuntonan Social sr. Rocco Tjon a elabora riba e 
cambionan, y kico esaki ta nifica pa loke ta e Wetboek van Strafvordering 
nobo. 


Na prome luga e Wetboek van Strafvordering nobo ta bay percura pa mas 
derechonan pa victimanan. A base di e cambionan aki, e victimanan por 
tuma nota di e documentonan cu ta wordo trata durante di un caso penal 
caminda antes esaki no tawata posibel, awo e victima tin inzage riba e 
‘processtukken’, cual ta hopi importante. Banda di esaki, e victima ta bay 
tin un ‘spreekrecht’, pues e mes por vocifera durante di un caso kico e ta 
sinti y kico e ta pensa. 


Pa loke ta e ‘schadevergoeding’, actualmente esaki ta limita na 50 mil 
florin, y aworaki a base di e Wetboek van Strafvordering nobo no ta bay 
tin un limite mas. Esaki ta nifica cu e victima cu a wordo perhudica door 
di locual a sosode, tin derecho di ricibi e recompensa manera e victima 
ta haya husto, con tal cu esaki por wordo proba. Pues cambionan hopi 
importante pa e victimanan. 


Pa loke ta trata ambos e detenido y victimanan ta bay introduci ‘snel- 
recht zittingen’. A traves di e introduccion di e proceso di ‘snelrecht’, cual 


Minister Rocco Tjon: 


A elabora riba e cambionan di e ‘Wetboek van 
Strafvordering’ nobo y kico esaki ta nifica 


ta e palabracionnan cu a wordo haci caba 
entre Ministerio Publico y Corte, un persona 
cu wordo deteni por ehempel pa posesion di 
arma, bringa riba caya, menasa, destruccion 
etc. si ta trata di un caso “simpel”, e ‘voorlopig 
hechtenis’ ta bay wordo aproba, pa motibo cu 
e ta un caso “simpel”. Pues, esaki por wordo 
finalisa dentro di e terminonan ey, y e caso lo 
wordo presenta mesora dilanti di un hues pa 
un decision por wordo tuma. 


Esaki ta beneficia ambos e victima y e detenido 
pasobra e caso ta wordo ‘afgerond’ mas lihe. 
Tur e interogacion pa loke ta trata ‘voorlopig 
hechtenis’ mester wordo graba awo, y esaki ta 
garantisa e integridad di cada investigacion. 


Por ultimo, e instancianan encarga cu investig- 
acionnan manera Ministerio Publico y Cuerpo 
Policial di Aruba ta bay haya hopi mas auto- 
ridad, pa nan por combati criminalidad na un 
manera mas eficiente y eficaz. 


Diaranson, 13 Maart 2024 
AWEMainta 
COMUNIDAD 
19 


DEN un mundo unda decisionnan ta forma e 
futuro, ta esencial pa tur bos wordo scucha. 
Specialmente, ta importante pa e bos di 
hende muhe wordo scucha. Hende muhe ta 
trece perspectivanan unico, experencianan, y 
ta comprende e necesidad y aspiracionnan di 
otro miho. 


Prome Minister Evelyn Wever-Croes, den su 
discurso riba Dia Internacional di Hende Muhe 
diabierna ultimo, a expresa cu si di berdad 
nos como hende muhe kier pa nos prioridad 
y preocupacionnan wordo tuma na cuenta, 
nos mester ta na mesa. Na mesa unda decisi- 
onnan ta wordo tuma y derechonan ta wordo 
discuti y defendi. 


Un hende muhe por defende derecho di hende 
muhe miho cu hende homber por, den tur 
aspecto. Ora ta trata e tema di discriminacion 
contra hende muhe of abuso contra hende 
muhe, un hende muhe por compronde y atende 
miho cu un hende homber. Temanan relaciona 
cu salud di hende muhe, hende muhenan por 
atende mas miho cu hende hombernan. Sin 
kita afo e capacidad di hende hombernan pa 
tuma bon decisionnan den diferente aspecto, 
ora ta trata temanan di hende muhe, si tin un 
of mas hende muhe na mesa di decision, prob- 
lemanticanan riba cierto tema ta wordo atendi 
miho y mesora pa trece solucionnan. 


Prome Minister a expresa: “P’esey nos mester 
di mas hende muhe na mesa. Na mesa di 
gobernacion, di Parlamento, den politica, 
den comercio, den sector publico, den sector 
academico, den organisacionnan boluntario. 
TUR caminda nos mester di hende muhe na 
mesa. Pasobra ta solamente na mesa, nos por 
duna miho atencion na locual realmente ta 
importante pa hende muhe”. 


Pa sigura cu hende muhe tin un asiento na 
mesa di decision, nos como hende muhe 
mester encurasha otro hende muhe, encu- 
rasha nos yiu muhenan, nos ruman muhenan, 
nos amiganan, pa ta prepara pa guia cambio 
positivo na nos pais. “Laga nos fortifica cada 


Si di berdad nos como hende muhe kier pa nos prioridad y preocupacionnan wordo tuma na cuenta: 
Nos mester ta na mesa 


ser femenino pa tuma luga n’e prome plano di decisionnan, pasobra ora 
muhe ta lidera, comunidadnan prospera y humanidad ta avansa”, Prome 
Minister Evelyn Wever-Croes a expresa. 

MINISTER Xiomara Maduro a habri siman den 
districto di San Nicolas y Brasil pa asina duna 
inicio na su bishitanan escolar en conexion cu 
celebracion di nos dia nacional, dia di nos Himno 
y Bandera. 


Durante e bishita na Scol Basico Xander Bogaerts, 
Minister Maduro a wordo yama bonbini door di 
henter e scol. Aki e muchanan a haya e oportun- 
idad pa saluda e mandatario y comparti un rato 
cu ne. Despues di esaki, e mandatario a bishita 
klas 5 unda cu el a duna un charla riba e celebra- 
cion di nos Himno y Bandera. Durante e charla 
aki, Minister Maduro a pone enfasis riba tur 
locual ta haci nos orguyoso di ta biba na Aruba, 
e importancia di celebra nos Himno y Bandera y 
con nos por sigui biba nos cultura participando 
na e diferente actividadnan cu lo bay tin riba e 
dia aki. 


Na Sint Michaël School, Minister Maduro a 
compaña e muchanan den cura di scol, un 
custumber di e muchanan pa habri siman hunto 
caminda nan ta canta, combersa y prepara pa e 
siman nobo nan dilanti. Aki, Minister Maduro a 
tuma un rato pa combersa cu nan riba locual nan 
ta aprecia di nos isla y kico ta haci nan orguyoso 
di nos Pais. Finalmente, despues di esaki e 
mandatario a sigui pa presencia con e muchanan 
di klas 4, 5 y 6 ta prepara pa nan presentacion 
tocante e industrianan di Aruba. 


Minister Maduro ta gradici cabesante, docen- 
tenan y tur alumno na ambos scol, Scol Basico 
Xander Bogaerts y Sint Michaël School, p’e 
bunita recepcion y ta desea nan di antemano un 
feliz dia di nos Himno y Bandera. 


En conexion cu celebracion di nos Himno y Bandera 


Minister Xiomara Maduro a bishita Scol Basico 
Xander Bogaerts y Sint Michaël School 

BIBLIOTECA ta ofrece un programa 
festivo dialuna awor ‘Dia di Himno y 
bandera’. Lo tin cuminda crioyo y cos 
dushi, presentacion musical, weganan 
popular cu HungaTeca, baile y benta di 
buki segunda mano. Tin un programa 
atractivo pa tur. Y e Mercado di Buki 
segunda mano di mas grandi riba nos 
isla. Orario ta di 9or pa 3or. Busca bo 
bukinan, un bon cuminda y pasa bon un 
rato den dushi ambiente. Un felis Dia di 
Himno y bandera pa tur! 


Celebracion na biblioteca pa Dia di Himno y bandera 

DEPARTAMENTO di Asuntonan Economico, Comercio 
y Industria y su unidad Exprodesk ta organisa ‘Aruba 
Showcase Event- Promocion y Exhibicion di productonan di 
Aruba y e lansamento di e Webpage Aruba Showcase’ na 
Sun Plaza Mall dia 15 maart 2024 di 6:30pm pa 9:00pm 
y entrada lo ta completamente gratis! ‘N Fuzion lo t’ey pa 
duna ambiente y entretene publico presente. Bar y cushina 
lo ta bon surti y lo ta na encargo di Chichi’s Snack Truck & 
Catering. Sr. Geoffrey Wever, minister di Asunto Economico, 
Comunicacion y Desaroyo Sostenibel lo ta presente pa e 
lansamento di e webpage y evento. 


Pueblo di Aruba, prepara pa un evento espectacular cu no 
solamente lo resalta e variedad di productonan produci 
localmente sino cu tambe lo ta e lansamento di e ‘Webpage 
Aruba Showcase’. ‘Aruba Showcase Event’ ta bay ta un cele- 
bracion dobel, brindando pueblo di Aruba e oportunidad 
pa bin explora e diversidad di productonan di calidad halto 
cu Aruba tin pa ofrece. ‘Aruba Showcase Event’ kier asina 
fungi como un plataforma unda negoshinan local por exhibi 
y potencialmente bende nan productonan, contribuyendo 
na Aruba su economia y cultura vibrante y asina refleha e 
creatividad y innovacion di empresarionan Arubano. 


‘Aruba Showcase Event’ 
1. Exhibicion di productonan “Original di Aruba”: tur presente 
lo tin e oportunidad pa experimenta pa nan mes y cumpra 


un variedad di articulonan produci localmente, cu ta e.o. 
pica, cosmetica (habon, makeup, desodorante, proteccion 
solar, etc.), chuculati, productonan masculino pa barba, siga 
completamente produci na Aruba, obranan di arte, diferente 
biña y likeur di casho y honing, tequila di mango y coco traha 
cu awa di nos lama, prendanan di glas di lama, badpak, paña 
y acesorio di moda (sostenibel) y mucho mas. 
2. Lansamento di e ‘Webpage Aruba Showcase’: e evento lo 
lansa oficialmente e ‘Webpage Aruba Showcase’ cu lo brinda 
un plataforma digital pa tur negoshi local promove y bende 
mas producto despues di e evento. E webpage tin como 
meta pa conecta nos negoshinan local cu un audiencia mas 
amplio y asina fomenta crecemento economico y amplia e 
alcance di nos productonan local riba nivel mundial. 


Ainda tin oportunidad pa tur negoshi, cu tin un producto 
local, pa expone esakinan riba e ‘Webpage Aruba Showcase’. 
Pa por considera bo negoshi of producto como ‘di origen 
local’ tin algun rekisito cu mester cumpli cu ne. 


E rekisitonan cu ta necesario ta lo siguiente: 
• Negoshi local mester ta registra na Kamer van Koophandel 
(KvK) y tin un vestigingsvergunning di Departamento di 
Asuntonan Economico, si ta aplicabel; 
• Producto mester ta completamente original di Aruba 
(materia prima y e producto final ta traha/transforma/ 
procesa na Aruba); 
• Den caso cu e producto NO ta completamente original di 
Aruba, e mester tawata ‘transforma/procesa’ na Aruba (e 
materia prima lo por bin di afo pero e producto final mester 
ta traha/transforma/procesa na Aruba). 


Pa registra pa e oportunidad aki lo mester manda un e-mail 
na: s.meijer@deaci.aw. 
Loke ta necesario pa registra ta: 
• Un descripcion di e producto (maximo 150 palabra); 
• Potret di e producto; 
• Informacion di contacto, links di e website y/of Facebook 
y/of Instagram; 
• “Letter of Consent” yena y firma. (Esaki ta mand’e via 
e-mail na momento cu registra). 


Pa mas informacion over di e evento y webpage “Aruba 
Showcase”, y con pa participa, por tuma contacto cu sra. 
Sharon Meijer via: s.meijer@deaci.aw 


Exprodesk ta invita pueblo di Aruba diabierna awo 


Bin cuminsa e celebracion dia di Himno 
y Bandera na ‘Aruba Showcase Event’ 

CAS di Cultura lo celebra dia di Himno y Bandera cu 
un programa di actividad amplio pa henter famia. 


Desde 10’or di mainta te cu 3’or di atardi, mucha y 
adulto lo por entretene nan mes den esfera di nos 
dia nacional. 


Programa di actividad 


E team dinamico di Cas di Cultura a prepara dife- 
rente actividad manera Face Painting, Arts & Crafts, 
un Photo Booth, Dino Jump y mucho mas pa entre- 
tene e muchanan presente. Tambe, lo tin un mercado 
di artesania local. 


Festival di sopi 
Cas di Cultura ta conoci pa su dushi surtido di sopi 


riba dia di Himno y Bandera. E aña aki e menu sigur 
lo conta cu sopi di oester, sop’i pampuna, sop’i carni, 
erwtensoep y mosterdsoep. Tur aña e benta di sopi 
ta hopi gusta y e ta un forma pa recauda fondo pa 
Cas di Cultura, cual ta wordo haci posibel cu e ayudo 
di diferente patrocinado generoso. 


Concierto pa mucha 
Pa 12:30 di merdia, Jaderick Croes hunto cu su 
amigonan musical lo presenta e concierto pa mucha 


“Amigonan di Cunucu”, unda muchanan lo por 
disfruta di musica y instrumento “live”. E chikitinnan 
lo descubri e mundo di maraviya y e diferente besti- 
anan cu ta biba den cunucu. 


Entrada pa e celebracion di dia di Himno y Bandera 


na Cas di Cultura ta gratis. Pa cada actividad por 
cumpra tokens pa participa. Riba e pagina di 
Facebook di Cas di Cultura por haya mas informa- 
cion tocante e evento y e programacion completo di 


Cas di Cultura. 


Cas di Cultura ta celebra ‘Dia di Himno y Bandera’ 

DESPUES di a celebra Dia Internacional 
di Hende Muhe, cu un conferencia na 
unda tabata tin discursonan intere- 
sante, expresando e deseo di tin mas 
hende muhe den liderazgo, Prome 
Minister ta na New York pa atende e 
di “68th Commision on the Status of 
Women” (CSW68) na Nacionnan Uni, 
na unda lo atende tur e temanan cu 
tin di haber cu e derecho y posicion di 
hende muhe, y con por fortifica esaki. 


Hunto cu Prome Minister na e confer- 
encia aki, tabata presente Prome 
Minister di Sint Maarten Silveria 
Jacobs 
y 
Vice  
Prome  
Minister 
di  
Corsou,  
Ruthmilda  
Larmonie- 
Cecilia, cu lo ta atendiendo varios 
reunion durante dia. Riba e dia aki 
tambe, Prome Minister y e otro minis- 
ternan a haya e oportunidad di duna un 
“statement” den nomber di Reino, den 
e sala di Nacionnan Uni. Esaki sigur ta 
un orguyo grandi mirando cu presente 
tin un gran cantidad di hende. 


Durante e reunion a atende cu e 
topico di violencia contra hende muhe, 
empoderamento economico di hende 
muhe, enseñansa pa e mucha muhenan, 
y salud. Prome Minister a expresa cu tur 
e reunionnan aki, ta yuda pa asina por 
finalisa e maneho di Gobierno, pa por 
sigui yuda tur ser femenino na Aruba, 
pa supera nan mes. 


Vice Prome Minister di 
Corsou Ruthmilda Larmonie-Cecilia 
Pa loke ta Vice Prome Minister Larmonie- 
Cecilia, tambe a indica e importancia di 
e reunionnan aki, mirando cu na Corsou 
su ministerio tambe a bin ta traha duro 
riba e pakete di violencia contra hende 
y mucha muhenan, y kico mester haci 
pa empodera nan, y pa kibra e barera 


na unda violencia y pobresa ta conecta. 


Prome Minister di 
Sint Maarten Silveria Jacobs 
Prome Minister Jacobs a expresa di ta 
un honor di por asisti na e CSW68 pa 
reuni riba e topiconan importante aki. 
Durante su declaracion, el a indica cu 
pa tin genero igual, mester tin hende 
homber den e proceso, y por mira cu 
tin un par di hende homber presente, 
representando 
e 
“small 
develop- 
ment states”. Tambe el a indica cu 
nan Gobierno, ta haciendo tur loke ta 
posibel pa evita cualkier inigualdad 
contra hende muhe, y pa como lider 
femenino, e tin influencianan positivo 
riba e hende y mucha muhenan. El a 
indica cu violencia contra hende muhe 
tambe ta bisto na Sint Maarten, y cu 
nan ta bringando via diferente sistema 
educacional pa evita esaki di sigui pasa. 


Tambe, el a expresa cu e ta compro- 
miso di Gobierno pa pone reglanan cu 
ta sigura oportunidad di practicanan 
specialmente pa e “single mothers” 
cu ta pasando den e situacionnan aki, 
y tambe sigura cu tur mucha ta haya 
e educacion necesario pa ta un miho 
version di nan mes. 


“Tanten cu Dios duna mi bida y salud, 
mi lo sigui uza mi bos pa esnan cu mas 
tin mester. Durante e conferencia na 
Nacionnan Uni, mi tabata tin e honor 
di duna un discurso riba e posicion di 
hende muhe na Aruba, y e retonan cu 
nos ta enfrenta. Nos mester sigui stimula 
nos mucha muhenan y hende muhenan 
pa desaroya nan mes, pa por crea un 
miho balans den mundo. Semper ta un 
honor pa representa mi pais, sigur na 
foronan internacional manera esaki”, 
Prome Minister a expresa. 


En conexion cu e di “68th Commision on the Status of Women” (CSW68) 


Prome Minister a atende e reunion riba e 
tema di derecho y posicion di hende muhe 

E Tabel aki ta mustra e reaccion di e mama riba e compor- 
tacion di e mucha(nan). Mester tene cuenta cu ora ta haci 
e sorto di pregunta aki, cu hopi mama lo evita di skirbi e 
berdad y lo skirbi un contesta mas acceptabel. E Tabel aki ta 
mustra cu un number considerabel, en total 370 (89.59%) 
a tuma tempo pa splica nan yiu(nan) e motibo pakico nan 
comportacion no tabata bon. 303 (73.37%) a manda nan 
yiu(nan) nan camber como un castigo pedagogico. 203 
(49.15%) a skirbi di nunca a menasa nan yiu(nan), mien- 
tras cu casi e mesun cantidad 209 (50.61%) a admiti di si 
a haci esey. 


Un considerabel number di respondiente 329 (80.05%) a 
reporta c unan no a yega di sacudi nan yiu(nan), pero 82 
(19.85%) SI a admiti di a haci esey. Maske 116 (28.09%) 
a reporta di a grita nan yiu(nan), 297 (71.91%) si a admiti 
di a haci esey. 358 respondiente (86.68%) a contesta di 
nunca a insulta of papia malo cu nan yiu(nan), pero 55 
(13.32%) si a admiti. 202 respondiente (49.03% nunca a 
suta nan yiu(nan) cu nan man, pero un cantidad mas grandi 
210 (50.97%) si a admiti esey. Un number considerabel di 
respondiente 334 (80.29%) nunca a dal riba chanchan di 
nan yiu(nan) cu un obheto, pero 82 (19.85%) si a haci esey. 
Un cantidad basta grandi di respondiente 377 (91.06%) a 
skirbi di nunca a dal nan yiu(nan) cu un obheto duro, pero 
tog 37 (91.06%) si a admiti di a haci esey. 


Mayoria di respondientenan 415 (99.52%) a raporta di 
nunca a dal na yiu(nan) cu un mokete of scop nan, mien- 
tras cu 2 respondiente a admiti di a haci esey. En general 
por ser bisa cu mayoria di e respondientenan a contesta di 
no a castiga nan yiunan na un manera bruto. E reaccion di e 
mama mas menciona ta “time out” (303, 73.54%), sigui pa 
a “grita nan yiu(nan)”: 297. (71.91%), sigui pa 
“grita nan yiu(nan): sigui pa “menasa di suta´ nan yiunan; 
sigui pa dal riba chanchan di nan yiu(nan) cu nan man 210 
(50.97%). 


Frecuencia di e Mama su reaccion riba e comportacion di 
nan yiu. 


E Figura aki ta mustra cla cu e opcion di frecuencia ´algun 
biaha e luna aki´, tabata e frecuencia mas uza, sigui pa 
“prome cu e luna aki”. Maske e respondientenan cu tabata 
participa no a uza hopi biaha “mi ta prefera di no contesta”, 
e hecho cu el a ser uza den un averahe di un poco mas cu 7 
biaha, por indica un poco di reservacion pa bisa e berdad. 


Pa check si tabatin un asociacion entre e reaccion di e mama 
pa cu e comportacion di su yiunan y e hecho cu e mama a 
experiencia Violencia Domestico prome cu 18 aña, a haci 
un seleccion di e respondientenan cu tambe a contesta e 
preguntanan di IPV. A haci un ´crosstabulation” entre e dos 
variabelnan aki y a uza e Chi-square pa haya e asociacion 
of corelacion. E resultado tabata lo siguiente: 1. Experiencia 
di IPV prome cu 18 aña y “menasa di dal e yiu(nan)” tin 
un asociacion significante p<0.005; 2. Experiencia di IPV 
prome cu 18 aña y “a yega di grita e yiunan algun biaha”, 
tin un asociacion significante p<0,005. 3. Experiencia di IPV 
prome cu 18 aña y dal e yiu(nan) algun biaha cunan man 
riba e chanchan di e yiu(nan) tin un asociacion significante 
p<0.005. 


Por bisa cu aunke a spera contestanan cu ta socialmente 
aceptabel pasobra ta trata di preguntanan sensibel, por 
considera cu e contestanan duna pa e respondientenan por 
ser considera como sincero, y pa e motibo ey ta representa 
un indicacion valido di e realidad. 


Investigacion encuanto Violencia Domestico na Aruba 


Capitulo 17 - Comportacion di e Mucha(nan) 

Informacion General 
E obheto principal di e capitulo aki tabata pa wak si tin 
un asociacion entre e formanan di IPV y e frecuencia di e 
severidad di e violencia infligi. IPV ta un di e formanan mas 
uza contra hende muhe y ta inclui abuso fisico, sexual y 
emocional y uzo di control. IPV ta sosode den tur forma y 
den tur clase socioeconomico. Hende muhe ta mas vulner- 
abel cu hende homber pa ser maltrata. 


Kendenan ta e victimanan di Violencia Domestico? 
Cientificonan a descubri cu cierto hendenan ta mas vulner- 
able pa bira victima di Violencia Domestico. Por ehempel 
hende cu un imagen propio pober; un persona cu ta depende 
economicamente y emocionalmente di e abusado, no ta 
sigur di su propio deseonan, tin un pensamento irealistico 
cu e por cambia e abusado; ta sinti cu e no tin e forsa of e ta 
incapaz di para e violencia; ta kere cu jaloezie ta un muestra 
di amor. 
Hende muhe cu ta victima di violencia domestico hopi biaha 
ta abusa di alcohol of di uzo di droga; hopi a ser abusa reci- 
entemente; ta na estado; ta un persona pober of tin poco 
recurso financiero, a yega di pidi un orden contra e abusado 
di yega na unda e ta biba; ta un miembro di un grupo etnico 
of di inmigrantenan; tin ideanan tradicional cu hende muhe 
mester obedece hende homber; no ta papia e lenga/idioma 
di e pais unda nan ta biba. 


Problema global di e Problema 
Un analisis tocante Encuesta Demografico di Salud di 12 
paisnan Latino-Americano y di Caribe, tabatin como resul- 
tado cu e mayor cantidad di hende muhe (61—93%) cu a 
raporta IPV físico den e ultimo 12 luna, tambe a raporta di a 


experiencia abuso emocional. 


Un reciente analisis ehecuta pa WHO hunto cu e London 
School of Hygiene and Tropical Medicine and the Research 
Council, basa riba data existente di 80 pais, a haya cu global- 
mente 35% di e hende muhenan a experiencia sea violencia 
fisico of/y IPV sexual of violencia sexual di un persona cu 
no ta su partner. Den henter mundo, casi 1/3 parti (30%) di 
tur hende muhe cu tabatin un relacion a yega di experiencia 
violencia fisico y/of sexual causa pa nan pareha intimo, y 
den algun region, esaki ta mas halto. Globalmente como 
38% di tur asesinato di hende muhe, a ser causa pa pare- 
hanan intimo (World Health Organization and PAHO, 2017). 


Mas informacion: Na Merca un di cada 5 hende muhe a ser 
viola den nan bida y casi 50% di hende muhe Americano, a 
yega di experimenta atake sexual durante nan bida. 


Profiel emocional di Hende Muhenan Victima di Violencia 
Domestico 
Den un estudio na 2017 tocante profielnan di hende muhenan 
victimanan di Violencia Domestica, e resultadonan a mustra 
cu hende muhe victima di Violencia Domestico o IPV tabatin 
significante- mente mas emocionnan negativo compara cu 
hende muhenan cu no a ser abusa. Hende muhenan victi- 
manan di VD/IPV cu frecuencia nan halto di abuso, ta 
describi nan mes como mas tristo, sin gana (apatico); den 
soledad; cu rabia, cu gana di pleita y menos saciabel. E 
hecho cu e emocionnan negativo ta hopi halto, ta mustra cu 
e tendencia cu esaki por ta factornan di riesgo pa desorden 
di salud menta, y pa re-victimavcion di hende muhe victi- 
manan di VD/IPV (Avdibegovic, Brkic, &Sinanovic, 2017). 


Investigacion encuanto Violencia Domestico na Aruba 


Capitulo 18: Caracteristicanan di e victimanan y agresornan 

VD/IPV por pasa den cualquier relacion, sin excepcion di 
cualkier grupo etnico, nivel di entrada, religion, educacion, 
of orientacion sexual, Sin embargo, investigadonan a haya 
algun hende ta mas vulnerabel di bira victima di VD/IPV. 


Caracteristicanan/Typologianan di Agresor/abuzadonan 
Investigacionnan a demostra cu abuzadonan di VD no ta un 
grupo homogeneo cu un profiel unitario cu por ser predeci 
uzando e mesun set limita di factornan d riesgo (Dixon 
&Browne. 2003). 
Esfuersonan a ser haci pa identifica tiponan di abuzadornan 
uzando tipologianan basa riba diferencia di comportacion 
y/of caracteristicanan personal cu e speransa di mehora e 
prediccion di riesgo, comprende e origennan di violencia y 
identifica cualquier diferencia den necesidadnan di trata- 
mento di e origen di violencia y reaccion cauza p’e interven- 
cionnan (Barnish, 2004). 
Aki ta sigui 3 diferente tipo di abuzadornan/agresornan 
di pareha: a. e tipo agresivo general: (psycopata y anti- 
social desorden personal); b. e tipo neurotico: c. e tipo 
cíclico/emocional inestable (borderline desorden personal); 
(Dutton, Golant, & Pijnaker, 2000). 


Dutton a describi factornan di riesgo cu ta solamente apli- 
cabel p’e ultimo modelo cu t’e asina yama abusado clinico/ 
emocional of borderline abusado. Esaki ta un persona, cu un 
storia di bida traumatico, cu experiencia di un ciclo cu e ta 
ripiti cada bes. E ciclo aki ta ser yama E Ciclo di Violencia. 
E partner abusado aki lo comporta su mes na un manera 
violento contra su partner y no contra otro hende. E ciclo aki 
ta cuminsa cu un caso o suceso cu ta hacie bira tristo of cu 
ansiedad (cu miedo) y cu ta pon’e isola su mes di su esposa, 
sigui pa un fase unda ta acumula tension y ta cuminsa acusa 
su pareha di ta causa su propio tensionnan y iritacion nerv- 
ioso. E voltahe acumula ta hiba pa un momento irevocabel 
di un descarga violento. E parti aki, ora e ta cuminsa calma, 
ta ser sigui p’e fase di reconciliacion di e abusado arepenti. 
E abusado aki ta capaz di desmenti loke a pasa, of acusa 
su pareha completamente di loke a pasa, pero tambe e lo 
purba di carga e culpa. E lo sinti culpabel y ta priminti cu tur 
cos lo ta bon atrobe. E promesa aki lo duna su pareha fe/ 
speransa cu e lo stop e biaha aki di berdad. 


E factornan di riesgo pa bira un abusado 
Esaki ta poco educacion, e ta un victima di abuso di mucha 
of di ta testigo di violencia domestico, abuso di alcohol, acti- 
tudnan di aceptacion di violencia y di inigualdad di genero, 
jaloezie, actitud y comportacion di control, desorden personal 
antisocial, tin varios pareha of ser sospecha di infidelidad pa 


su pareha(nan), tin caba un historia di violencia, discordia 
matrimonial y desatisfaccion, dificultad pa comunica cu 
pareha(nan), isolacion di pareha for su famia y amigonan, 
t’e factornan di riesgo pa bira un agresor/abusado. 
Factornan specifico asocia cu perpetracion di violencia 
sexual ta inclui creencia di honor den famia y puresa sexual 
dor di forsa sex contra e boluntad di e pareha, ideologianan 
tocante sexualidad masculino y sancionnan debil contra 
violencia sexual (WHO,1999). 


Informacion General tocante abuzadonan/agresornan 
Atakenan sexual: mas cu 50% di asalto/atake/agresion 
sexual, incluyendo violacion, ta ser cometi p’e pareha roman- 
tico di un hende muhe. 
Mas di 40% di atakenan/agresion sexual contra hende muhe 
ta ser cometi pa un hende conoci. Aproximadamente 13% 
di violacion (rape) ta ser cometi pa un desconoci p’e victima. 
Edad di e agresornan/abuzadonan: evidencia ta sugeri cu 
tin mas probabilidad cu hende homber hoben lo comete 
violencia contra hende muhe. 
Aproximadamente 1/3 parti di tur e violadonan convicto/ 
castiga ta bou di 25 aña di edad y casi 1/5 parti di tur e 
agresornan sexual ta entre 18-21 aña. 
Pa VD no ta ser menciona un edad promedio. Sin embargo, 
hende muhe entre 20-24 aña ta core mas riesgo di VD causa 
pa un pareha intimo. 


Investigacion encuanto Violencia Domestico na Aruba 

Fortaleza pa Famia 


Sinceramente, Pastor Marcel Balootje 


E presencia di Dios no por wordo separa for di e poder di 
Dios, den tur locual cu nos ta haci nos mester di e pres- 
encia y e poder di Dios como nos guia. Ora hende ta planea 
cosnan y bo ta mira tempo ta pasa y nada no ta wordo 
logra, bo ta sa inmediatamente cu nan kier haci tur cos 
lagando Dios afo. 


Asina nos ta den e boluntad di Dios, Su presencia y Su 
poder ta compaña nos, y tur miedo lo aleha, pasobra nos 
Fe, ta firme den esun cu tin tur poder pa yuda nos. Tin 
hende cu tin miedo di menciona e nomber di Hesus, nan 
ta inventa tur tipo di nomber, pero nan tin miedo di bisa 
Cristo Hesus ta Rey di Reynan Señor di Señornan. 


Ta Dios a traha universo, y cu pa e nomber di Hesus tur 
rudia mester dobla, di esnan cu ta den cielo, riba tera y 
bao di tera y cu tur lenga mester confesa cu Hesus Cristo 
ta Señor pa gloria di Dios Tata (Filipensenan 2:10). 


Placa no ta tur cos, Dios tabata t’ey prome cu placa y placa 
no por reemplasa Dios, aunke cuanto placa nos tin, nos 
mester di sabiduria di Dios, pa nos por alcansa nos meta. 


Den Exodus 33:15 Moises a bisa Señor: Si bo presencia no 
ta bay cu nos, no hiba nos for di aki nan. Esey ta nifica cu 
e presencia di Dios ta bini na prome luga. 


E presencia di Dios t’ey hunto cu nos ora nos ta biba pa 
Dios, haci oracion y canta alabansa. 


Den un bida di inmoralidad, violencia, orguyo, rabia y odio 
e presencia di Dios no t’ey. 


Den Proverbionan 6:16 - Ta para skirbi e seis cosnan cu 
Dios ta odia y aun e di shete cu ta un abominacion pe, y 
den eseynan lo tin ausencia di e presencia di Dios. 


Den Galationan 5:19 -21- ta splica di e obranan di carni y 
ta para skirbi ; Mescos cu mi a spierta boso di antemano, 
mescos cu mi a spierta boso caba di antemano, cu esnan 
cu ta practica sorto di cosnan asina lo no hereda e reino 
di Dios. Pasobra Dios kier demostra cu caminda tin pica su 
presencia no t’ey. 


Den 1 Corintionan 6:9 Dios su palabra ta bisa: Of boso no 
sa cu e inhustonan lo no hereda reino di Dios, y ey nan e 
palabra di Dios ta bolbe siña cu Su presencia no ta caminda 


hende ta practica maldad. 


Awendia hende ta prefera amistad cu mundo caminda e 
presencia di Dios no ta, cu biba den comunion cu Dios. 
Hopi ta haci curason duro y bira enemigo di Dios, enbes di 
cera amistad y intimidad cu Dios. 


A yega e momento pa hende realisa den ki tempo nos ta 
biba, pasobra e tempo ta trabahoso, pero tambe e palabra 
ta siña nos pa tuma e armadura completo di Dios y para 
firme (Efesionan 6:13-17). 


Romanonan 12:2 ta bisa nos pa no sea conforme e mundo 
aki, ma sea transforma pa medio di renobamento di boso 
mente, pa boso por comprende kico ta e bon, y agradabel 
y perfecto boluntad di Dios. 


Pasobra tur locual ta bondad ta bini di ariba, y ta bini for 
di Dios. Hende ta busca problema cu Dios, rechasando e 
presencia di Dios, y anhelando scuridad di mundo. 


No laga malo vence bo, ma mas bien vence malo cu bon 
(Romanonan 12:21). 


Awor ta e momento pa busca e presencia y poder di Dios. 


Caminda tin presencia di dios, tin poder di dios 

Ma Abo ta Esun cu a saca mi 
for di bariga di mi mama; 
Bo a haci mi confia tempo cu mi tabata 
na pecho di mi mama. 
For di mi nacemento mi a wordo entrega na Bo; 
for di den bariga di mi mama Bo tabata mi Dios. 
Salmo 22: 9-10 


Cu profundo tristeza na nos curason nos ta 
anuncia fayecimento di nos ser stima: 


Mia Marienne 
Geerman 
*27-12-2023 - †09-03-2024 


Na nomber di su: 
Mayornan: 
Maurienne Pablo 
Giomar Geerman 


Ruman: 
Gion Geerman 


Welanan: 
Iris Palm 
Joanne Kock 


Welonan: 
Maurits Pablo y Suzanne Mackay 
Juni y Ruthmila Geerman Jansen 


Tanta y omonan: 
Mauson Pablo y Sheny Montero. 
Jaydrick Geerman 
Maurilyanne Pablo 
Sislaine Geerman 


Omo y tantanan Grandi: 
Samantha Palm y pareha 
Jeremy Palm y Raisa Llanes. 
Marianne Pablo y yui 
Leonitza Royer 


Madrina y padrino: 
Nicole Danies y Mauson 


Bisa wela y welonan: 
Emery y Clotilde Palm-Morales 
Mariano Pablo y Anchie Smolders 
Eugenio y Imelda Geerman Noguera 
Lucia Maduro y famia 
Fresia Tromp y famia 


Tatara welanan: 
Maria Auxiliadora Palm Dirksz 
Hacintha Paesch y famia 


Primonan y prima stima: 
Tariq jr Ohab, Samriq Ohab,Monifa Hersisia, 
Samir Croes,Jeremy Palm, Jamal Stamper 


Demas famianan: 
Palm, Pablo, Geerman, Hoek, Morales, 
Noguera, Maduro,Tromp, Dirksz,Ohab, Hersisia, 
Croes,Paesch, Kock, jansen,Danies, Ras, Hart. 


Ta invita pa acto di entiero diabierna 15 maart 
2024 di 9-10 di mainta na Aurora Funeral 
Home. 


Despues pa Santana Central na Sabana 
Basora. 


Nos disculpa si den nos tristesa nos por a 
lubida cualkier persona. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu profundo tristesa na nos curason nos ta 
anuncia fayecimento di: 


Rafaela Maria Croes 
*24-10-1939 †08-03-2024 


Na nomber di su: 
Compañero: 
†Pedrito Erasmus 


Yiunan: 
Diana Erasmus 
Janine Croes 


Mescos cu yiu: 
Jeremy Dirksz 
Adonai Henry 


Rumannan: 
†Efraim, Frida Croes-Schönherr y famia 
Aurora Croes y famia 
Aura, Janaika y Juleeza Croes 
Osbaldo Croes 
Rudolf Croes y famia 
†Robert (Robby), Justina Croes-Werleman y 
famia 
Rosimbo (Timo), Maria Croes-Maduro y famia 


Swa y Cuñanan: 
†Jacobo, †Rufina Erasmus-Boekhoudt y famia 
†Vicente, †Ida Erasmus-Gill y famia 
†Juanita Erasmus 
Sira, Juan Semeleer Erasmus y famia 
†Ita Erasmus y famia 
†Elio, Antonia Erasmus-Martinez y famia 
Annie, Erwin Vis-Erasmus y famia 
Bettie, Casin Giel-Erasmus y famia 
Norma Erasmus y famia 


Ihanan: 
Sergio Tromp, Gregory Donata, Gio Franken 


Primo y primanan, sobrino y sobrinanan, bon 
bisñanan y na tur bon amistad nan di cas. 


Amiga di cas: 
Maureen Dirks, Dayla Maduro 


Bon amiganan: 
Dita Wever, Mercedes Pieters, Eileen Snijders, 
Manirma Lampe, Vilma Tromp, Lucila Croes 


Demas famianan: 
Croes, Erasmus, Schönherr, Werleman, 
Maduro, Boekhoudt, Gill, Semeleer, Martinez, 
Vis y Giel 


Nos ta invita tur famia y conocirnan pa asisti 
na e acto di entiero cual lo tuma lugar na 
Kerki Protestant na Piedra Plaat diamars 19 
di maart 2024, di 9’or pa 11’or di mainta. 
Despues lo sali pa Santana Protestant na 
Piedra Plaat. 


Nos disculpa si den nos tristesa nos por a 
lubida di menshona un of otro nomber 
di famia y of amistad, nos ta lamenta cu 
despues di entiero nos no por ricibi bishita na 
cas. 


Mino a muri Dios a hibami na un paraíso priminti. 
Señor ta mi wardador, Mi’n tin falta di nada ” 
Salmo:23 


Cu inmenso dolor na nos curason pero conforme 
cu Dios su boluntad nos ta anuncia 
fayecimento inesperadamente di nos Tata, Ruman, 
Welo y Bisawelo Stima: 


Ricardo Julian Thomas 
Mihor conosi como:“ Shonri / Chompi Chompi “ 
*09-01-1940 ~ †08-03-2024 


Na nomber di su: 
Esposa: 
†Maxima (Maxi) Ramona Colina E/V Thomas 


Yiunan: 
Richard (Ricky) Thomas 
Rubert (Ruby) Thomas 
Ryangela Thomas 


Nieto(a)nan: 
Rysbel, Ryanis, Rayziel, Ricardo, Brizzie, Ryalin y 
Ryseph 


Bisanieto(a)nan: 
Roan, Rylena, Roos y Raeon 


Rumannan: 
†Lucasio (Rudy) Thomas y Famia 
Rosa Irausquin E/V Thomas y Famia 
Rosendo Thomas y Famia 
Rita Thomas y Famia 
Reinalda(Reina) Maduro E/V Thomas y Famia 
†Elvira Thomas y Famia 
Nelson Thomas y Famia 


Tanta: 
Fabia Perez y Famia nan na Hulanda 


Swa, Sobrino(a)nan y demas Famia na 
Venezuela, Aruba, Bonaire, Curacao y 
Hulanda 


Mihor amigonan na Venezuela: 
Ernesto German y Famia 
Alberto Diaz y Famia 
Sofia Quilotte y Famia 
Felix Olivares y Famia 


Demas Famia: 
Thomas, Colina, Angela, Castellano, Franken, 
Veltman, Geerman, Bryson, Hodge, Irausquin, 
Maduro, Quandt, Perez, Prada, Hoek, 
Semeleer, Raghunath, Tromp, Lacle, Akkari, 
Henriquez, Roch, De Lannoy, Ras, Sint-Jago, 
Refunjol, Fowett, Nuesh, Nava. 


Ta invita pa e acto di entiero cu lo tuma 
luga Diahuebs 14 di Maart 2024 di 2:00pm pa 
4:00pm na Aurora Funeral Home. 
Despues lo Sali pa Santana Central na 
Sabana Basora. 


Nos disculpa si den nos tristesa nos por a 
lubida algún famia of conocí. 


Nos ta lamenta cu despues di entiero nos no 
ta ricibi bishita di condolencia na cas. 


Ta pidi pa tur cu lo ta presenta pa bisti e 
siguiente colornan: 
Blauw cla, Blanco, Beige 


Diaranson, 13 Maart 2024 
OBITUARIO 
30 

“Señor ta mi wardador, min tin falta di nada 
Den cunucu di yerba 
berde e ta ponemi sosega. 
E ta hibami na awa trankil, 
Pa mi bolbe haña forsa.” 
Salmo: 23 


Cu onda pena, pero conforme cu boluntad 
di Dios nos ta anuncia cu a 
fayece cristianamente: 


Hose Figaroa 
Mihor conoci como “Jo”, “Joker” of “PaJo” 
* 02-11-1929 † 08-03-2024 


Na nomber di su 
Casa: 
Marianne Figaroa-Maduro 


Yiunan: 
Hose G. (Jomar) Figaroa 
Joanne Figaroa y Dino Erasmus 


Nieto y nietanan: 
Kaylie Figaroa, Coralie Erasmus, Kai Erasmus, 
Ava Figaroa, Liam Figaroa 


Mayornan: 
† Serafino M. y † Maria R. Figaroa-Tromp 


Rumannan: 
† Juan Figaroa 
Maria y † Guus Jacobson y yiunan 
† Lorenza Figaroa 
† Catharina y † Ben Jansen y yiunan 
Pedro y Emy Figaroa-Jansen y yiunan 
Canisia y † Eloy Scharbaay y yiunan 
† Carlos y Maria Figaroa-Cardona y yiu 
Teresita y Juan Robles de Medina y yiu 
† Filo y Nilda Figaroa-Jansen y yiu 
† Gregorio Figaroa 


Swa y cuñanan: 
† Clotilda Maduro y † Mario Dijkhoff-Maduro 
y yiunan 
Edwin y Nicha Maduro-Barros y yiunan 
Cecilia y Mariano Angel-Maduro y yiunan 
Vallita y Michael Hoo-Maduro y yiunan 
Glenn y Judith Maduro-Dirks y yiunan 


Ayudantenan: 
Coleta Zschuschen 
Eunices ‘Titi’ Delpino 


Tur sobrino/sobrina, primo/prima, comer/ 
comper, amigonan, conocirnan 


Demas famia: 
Figaroa, Maduro, Erasmus, Solognier, Tromp, 
Jacobson, Jansen, Scharbaay, Cardona, 
Robles de Medina, Dijkhoff, Barros, Angel, 
Hoo, Dirks, Semeleer, Jacobs, Lejuez, Thiel, 
Nadall, Oduber, Sheffer, Zorich. 


Ta invita pa acto di entiero cual ta tuma 
lugar na Aurora Funeral Home, 13 di maart 
2024 di 2or pa 4or di atardi, despues saliendo 
pa Santana Catolico na Noord. 


Nos ta lamenta cu despues di entiero nos no 
por ricibi bishita di condolencia na cas. 
Nos ta pidi disculpa si den nos tristeza nos por 
a lubida un of otro famia. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu honda pena pero conforme cu boluntad 
di Dios y agradecido pa tur e felicidad cu e la 
comparti cu nos, nos ta anuncia fayecimento di 
nos tata, abuelo, ruman y omo stima: 


Jacobo Bautista Arends 
*22 Augustus 1949 – †8 Maart 2024 
Na nomber di su: 
Yiunan: 
Darinka & †Joy Laclé-Arends 
Darienne Arends y Gino Schwengle 
Nietonan: 
Kami Laclé 
Mila Laclé 
Jake Schwengle 


Rumannan: 
†Erica & Ruben Mansur Arends 
†Albert “Boei” & Sarah Arends-Mansur 
†Astrid Arends 
Robert “Bob” Arends 
†Farida Arends 
Gladys Arends 
Madeline & Miguel Mansur-Arends 
†Rene Arends 


Sobrinonan: 
Eric, Ilienne, Bincho, Carlo, Izaira, Dr. Eric, Damia, 
Elias, Miguel Jose, Mirzah, Melina, Rene Louis, 
Gislaine “Thais”, Ramsis. 


Mama di su yiunan: 
Lilly Arends y famia 


Amigonan for life: 
Chinto Wever 
Yvette Dijkhoff 
Rina Croes 


Ayudante: 
Amira 


Ihanan, primo- y primanan, amigonan, y demas 
famia ta invita pa e acto di entiero cual lo tuma 
lugar diaranson 13 Maart 2024 pa 4’or di atardi 
saliendo for di Bachstraat 9 pa Santana Catolico 
na Oranjestad. Oportunidad pa condoleer ta for 
di 10’or di mainta na Bachstraat 9. 


“Dios ta amor…y amor ta Dios. Maske mi no ta na e 
mundu aki, tur dia lo mi ta banda di boso Curason, mi 
por stens di loke Señor ta haci” Salmo 33 


Cu hopi tristesa na nos curason, pero conforme cu 
boluntad di Dios, nos ta anuncia fayecimento di nos: 
Pintor, Compositor, Cantante, Poëta, Escritor, Chef, Yiu, 
Ruman, Esposo, Tata, Abuelo, Bisabuelo; 


Joannes Donati 
Conoci como: “Donati”, “Bubu” of “Janchi” 
* 14 – 05 – 1931 – † 06 – 03 - 2024 


Na nomber di su casa: Catharina E. Donati – Kelly 


Yiunan: Shirley (RIB) Donati & yiunan 
Sherwin Donati & Frida Helder & yiunan 
Joanne & Derwin Tromp – Donati & yiu 


Mayornan: † Jacinto & † Armonica Donati – Geerman 


Stima mescos Yiu: 
Mayra Donati & Famia 
Reggie Donati & Famia 
Magalie Donati & Famia 
Jessica v/d Kamp & Famia 
Debbie Boekhoudt 
Janina (Inche) Boekhoudt & Famia 
Gianna Boekhoudt & Famia 


Nieto(a) & Bisanieto(a): 
Shurella – Tessaly – Shahairo – Sheila - Urbine – Aldwin – 
Omar 
Sherwin jr.– Jowensley (Joey) su Compay. 
Josiah - Kyrie – Jeriël – Gillianne – Jodi – Akon – Uriel Jael 
– Axel 
Giomar - Giandra – Neytan – Joavently – Jonairo – 
Jaeda. 


Rumanan: 
† Elisabeth & † Mariano “Wawa” Petrocchi - Donati & 
Famia 
† Veronica & † Theo Dubois – Donati 
† Marcelino Donati 
Jose & † Susita “Lulu” Donati – Geerman & Famia 
Louisa & † Juan Maduro - Donati & Famia 
Simon Donati & Ria Kok 
Stefanita & Coby Geerman – Donati & Famia 
Cresencio Donati & Tini Bakker 


Suegro (a): 
† Julian & † Regina Kelly – Christiaans 


Swa & Cuña (nan): 
Louisa & Pedro Henriquez - Kelly & Famia 
Samuel & Jeanette Kelly – Chow & Famia 
Aparicio & Sira Kelly – Semeleer & Famia 
Cosma Kelly & Famia 
Lydia & Ronald Heide – Kelly 
Maria Bernadeta Kelly & Famia 
Irene Kelly & Famia 
Michael Kelly & Famia 
† Pedro Julio Kelly 
Subrino y subrinanan, primo y primanan, famianan cerca, 
amigonan di infancia y amigonan di cas. 


Bon Bisiña: Carmen Flanegin & Famia 


Un danki di curason na Hospitaal Dr. Horacio Oduber y 
muy especial e dokternan & team di afdeling B4. 


Demas famianan: Donati – Kelly – Geerman - Tromp 
– Corasol – Helder – v/d Kamp – de Freitas – Williams – 
Ricardson – Bak - Narain – Orozco -Tellez – Boekhoudt 
– Petrocchi – Maduro – Dubois – Quandus - Wever – Ruiz – 
Wathey – Winterdaal – Oduber – Wernet - Koning – Donk 
– Kok – Bakker - Christiaans - Henriquez – Heide – Chow 
– Semeleer – Bolluijt. 


Nos disculpa si den nos tristesa nos por a lubida di 
menciona algun nomber. 


Ta invita pa e acto di entiero lo tuma lugar Diaranson 13 
di Maart 2024 na Royal Funeral Home 
Di 9am – 11 am, despues lo sali pa Santana Catolico 
Pastoor Kraanwinkel na Paradera. 


Nos ta lamenta cu despues di entiero nos no por ricibi 
bishita di condolencia na cas. 


Lagrima y flor por seca, 
Su recuerdonan y tur loke e la haci pa nos 
lo keda graba pa semper den nos mente y curason. 
“Cerca Dios mi alma ta na paz. 
Di dje mi salbacion ta bini” 
Salmo 62:1 


Cu profundo tristesa den nos curason, 
pero agradecido na Señor pa tur locual 
e la haci y significa pa nos, nos ta 
anuncia cu a bay sosega den brasa 
di Señor,nos tata, ruman, omo y welo: 


Bibiano 
Paulino Croes 
*02-12-1940-†10-03-2024 


Acto di entiero lo wordo anuncia despues 


Diaranson, 13 Maart 2024 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu profundo tristesa na nos curason pero 
conforme cu boluntad di Dios nos ta anuncia 
fayecimento cristianamente di: 


Felephina Maria Tromp 
Mihor conoci como “Pechi” 
*23 augustus 1926 - †06 maart 2024 


Na nomber di su: 
Rumannan: 
†Felix y Maria Tromp-Tromp y yiunan 
†Dominico Tromp “Shonco” 
†Guillermo Tromp y yiunan 
†Cecilio Tromp y †Edwina Krozendijk-Tromp y 
yiunan 
†Reynaldo Tromp 
Rafael Tromp y †Estela Tromp-Farro y yiunan 
Heraclea Giel-Tromp “Graciela/Comer” y 
†Mario Giel y yiunan 


Na tur su primo y primanan, sobrino y 
sobrinanan, ihanan, comer y compernan, 
cuñanan, bisiña y conocirnan 


Demas famia: 
Kelly, Tromp, Giel, Irausquin, Werleman, Perez- 
Zarate, Braafhart, Hawkins, DeLanooi, Krozendijk, 
Henriquez, Floranus, Scoop, Martis, Plaate, 
Croes, Stewart, Lodoño, Ruiz, Kock, Jones, 
Loefstop 


Na su ayudantenan cu a cuide na cas: 
Wendy, Zhenia, Monique y na Stichting Thuiszorg 
na Jaburibari. 


Nos ta invita tur famia y conocirnan pa asisti na 
e acto di entiero cual lo tuma lugar na Misa Sta. 
Filomena na Paradera diabierna 15 di maart 
2024, di 12’or pa 4’or di atardi. 


Despues lo sali pa Santana Catolico na 
Paradera. 


Nos disculpa si den nos tristesa nos por a lubida 
di menshona un of otro nomber di famia y of 
amistad, nos ta lamenta cu despues di entiero 
nos no por ricibi bishita na cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. Salmo 33 


Cu dolor na nos curason, nos ta participa 
fayecimento di nos ser stima: 


Sr. Rosimbo Werleman 
Mihor conoci com “Ronny of Oi” 
*06-05-1959 - †09-03-2024 


Acto di entiero lo wordo anuncia despues 


WONDERFUL MOTHER 


God made a wonderful mother, 
A mother who never grows old; 
He made her smile of the sunshine. 
And He moulded her heart of pure gold; 
In her eyes He placed bright shining stars, 
In her cheeks fair roses you see; 
God made a wonderful mother, 
And He gave that dear mother to us. 
“PATRICK O’REILLY” 


Cu dolor na nos curason, nos ta participa 
fayecimento di nos kerida mama stima: 


Sra. vda. Filomena T. Laclé 
Cariñosamente yama “Mena” 
*22-06-1951 - †11-03-2024 


Acto di despedida lo wordo anuncia despues 


“Señor ta mi wardador, mi no tin falta di nada. 
Den cunucu di yerba berde e ta pone mi sosega” 
Salmo 23: 1,2 


Cu hopi dolor na nos curazon pero conforme cu 
Dios su boluntad nos ta participa cu a fayece na 
Ocala Florida nos esposa, mama, wela, ruman, 
tanta, sobrina y prima stima 


Ivy Marcia Tang 
Yuk-Comenencia 
*05-06-1963 – †01-03-2024 


Acto di ceremonia di despedida lo 
wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Patricia 
Altagracia Tromp 
*23-11-1958 - †11-03-2024 


Acto di entiero lo wordo anuncia despues. 


Gradicimento y Invitashon 


Nos kier a duna un danki special 
na tur esnan cu a compaña y sostene 
nos durante enfermedad y entiero di nos 
estimada Adelita Tromp-Bislip. 


Adelita Virginia 
Tromp-Bislip 
*23-09-1948 - Ϯ 03-03-2024 


Un danki special n’e staff di Wit Gele Kruis, 
staff di HOH piso 4 y e departamento di 
oncologie pa e atencion y dedicacion. 


Nos ta invita famia y conocirnan pa 2 Santo 
Sacrificio di misa pa descanso di su alma. 


Fechanan: 
diahuebs 14 di maart 
pa 7or di anochi na misa di Savaneta y 


diasabra 16 di maart p 
a 7or di anochi na misa di Savaneta, 


despues di misa lo tin un rosario 
na cas Pos Chiquito 49-N. 


Gradicimento y Invitacion 


Pa medio di esaki famia kier a gradici tur esnan cu 
na un manera of otro a duna nos sosten, consuelo 
y forsa durante e tempo dificil cu e fayecimento y 
entiero di nos defunto stima 


Germania 
Ondina Martinez 


Boso muestra di atencion ta di hopi aprecio y un 
gran sosten pa nos. Un danki na un y tur cu a pasa 
personalmente, esnan cu a manda mensahe via 
whatsapp/ social media, email of a haci yamada 
telefonico. 


Ta invita pa asisti na un Santo Sacrificio di misa 
cual lo tuma lugar na Misa Virgen di Fatima na 
Dakota. Diaranzon 13 di maart 2024 pa 7:00 pm 


